open-index/open-wikipedia-markdown huggingface dataset:
Πάρης Σκαρτσολιάς

Ο **Πάρης Σκαρτσολιάς** (Αθήνα ,18 Ιουλίου 1992) είναι Έλληνας ηθοποιός και μουσικός.

Είναι γνωστός για τον ρόλο του  από το Καφέ της Χαράς, αλλά και για εκείνον του Ταμάμ''.

## Βιογραφία
Ορόσημο για την καριέρα του αποτέλεσε η σειρά Το καφέ της Χαράς τις σεζόν 2003-2006, ως το παιδί του πρωταγωνιστή της σειράς.

Όταν ενηλικιώθηκε, σπούδασε για δύο έτη δημοτική εκπαίδευση, ενώ με την παρότρυνση της Κερασίας Σαμαρά, η οποία ήταν η τηλεοπτική του μαμά στο ¨Καφέ της Χαράς¨ σπούδασε για δύο μόνο έτη υποκριτική στην Δραματική Σχολή Βεάκη, ενώ στην συνέχεια το 2014 ακολούθησε η συμμετοχή του στην τηλεοπτική σειρά Ταμάμ, στον ρόλο του Τεό, ρόλος που κράτησε εώς το 2017.

Εκτός από την ηθοποιία, ο Σκαρτσολιάς έχει ασκήσει και το επάγγελμα του μουσικού. Μάλιστα, έχει συνεργαστεί με τον συμπρωταγωνιστή και φίλο του από το Ταμάμ, Γιάννη Χατζηγεωργίου, δημιουργώντας το συγκρότημά τους "RadioAct", στο οποίο έπαιζαν κυρίως alternative rock μουσική, αλλά είχαν βγάλει και κάποια δικά τους τραγούδια. Το συγκρότημα αυτό έγινε ευρέως γνωστό λόγω της σειράς στην οποία έπαιζαν ο Γιάννης και ο Πάρης.

Ακόμη, είχε ανεβάσει με ένα φίλο του χιουμοριστικού τύπου βίντεο στο Youtube στο κανάλι .

Τέλος, το 2020 ένώ είχε τελειώσει τις σπουδές του στο Θέατρο Τέχνης «Κάρολος Κουν» το 2019, αναλαμβάνει και πάλι τον ρόλο Του Μάνου ( Εμανουήλ) Πώπωτα στο *Το Καφέ της Χαράς* και ταυτόχρονα έλαβε μέρός την σεζόν 2019-2020 στην παράσταση ¨ Μικρές αλεπούδες¨ και πρωταγωνίστησε την ίδια σεζόν στο *Η Σαμάνθα και ο Μαξ, στο βυθό της ασφάλτου*.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες μουσικοί
Κατηγορία:Έλληνες μουσικοί παραγωγοί
Αντίπαπας Γρηγόριος ΣΤ΄

Ο **Γρηγόριος ΣΤ΄** ήταν αντιπάπας ο οποίος διαδέχτικε τον αντιπάπα Ιωάννη ΙΣΤ΄ το 998 μ.Χ.

Κατά τον θάνατο του πάπα Σέργιου Δ' τον Ιούνιο 1012, "ένας συγκεκριμένος Γρηγόριος" αντιτάχθηκε στις Θεοπύλες (οι οποίοι εξέλεξαν πάπα τον Βενέδικτο Η'), και αυτοανακηρύχθηκε πάπας υποστηριζόμενος από μια μικρή φράξια. Ο Γρηγόριος ΣΤ' ήταν ο πρώτος που υποστήριξε ότι ήταν ο διάδοχος του Πάπα Σεργίου, και ότι η αξίωση του Βενέδικτου Η' ήταν μεταγενέστερη.

## Παραπομπές


Γρηγοριος ΣΤ
Μαρία της Έσσης-Κάσσελ

:*Να μη συγχέεται με τη [[Μαρία Σοφία της Έσσης-Κάσσελ]]*

Η **Μαρία** (γερμ. *Marie von Hessen-Kassel*, 21 Ιανουαρίου 1796 - 30 Δεκεμβρίου 1880) από τον Οίκο της Έσσης ήταν κόρη του Λανδγράβου της Έσσης-Κάσσελ και με τον γάμο της έγινε μεγάλη δούκισσα του Μεκλεμβούργου-Στρέλιτς.

## Βιογραφία
Η *Μαρία Βιλελμίνη Φρειδερίκη* ήταν η δεύτερη κόρη του Φρειδερίκου της Έσσης-Κάσσελ και της Καρολίνας, κόρης του Καρόλου Γουλιέλμου του Νάσσαου-Ούζινγκεν.

## Οικογένεια
Παντρεύτηκε το 1817 τον Γεώργιο του Μεκλεμβούργου-Στρέλιτς και είχε τέκνα:
* Λουίζα (1818 - 1842).
* Φρειδερίκος-Γουλιέλμος (1819 - 1904), Μέγας Δούκας του Μεκλεμβούργου-Στρέλιτς.
* Καρολίνα Μαριάνα (1821 - 1876), παντρεύτηκε τον Φρειδερίκο Ζ΄ της Δανίας.
* Γεώργιος Αύγουστος (1824 - 1876), Πρίγκιπας του Μεκλεμβούργου-Στρέλιτς.

## Πρόγονοι

## Πηγές
* *Genealogics - Leo van de Pas Princess Marie von Hessen-Kassel*

## Παραπομπές

Κατηγορία:Οίκος του Μεκλεμβούργου
Πολόνια Βαρσοβίας (καλαθοσφαίριση)

Η **Πολόνια Βαρσοβίας** (πολωνικά: *KKS Polonia Warszawa*) είναι πολωνικός σύλλογος καλαθοσφαίρισης, με έδρα τη Βαρσοβία. Συμμετέχει στην 1 Λίγκα, την δεύτερης κατηγορία της πολωνικής καλαθοσφαίρισης. 

## Ιστορία
Η ομάδα ιδρύθηκε το 1911. Το 1959, η Πολόνια κέρδισε το εθνικό Πρωτάθλημα Πολωνίας. Την περίοδο 1959-60, η Πολόνια έφτασε στα ημιτελικά του Κυπέλλου Πρωταθλητριών. Το 2003, το 2004 και το 2005 η ομάδα έφτασε στα ημιτελικά του Πρωταθλήματος Πολωνίας. Η σεζόν 2010-11, ήταν η τελευταία της ομάδας στην κορυφαία κατηγορία. 

## Διακρίσεις

* **[[Πρωτάθλημα Καλαθοσφαίρισης Πολωνίας|Πρωτάθλημα Πολωνίας]]: 1** 1959 
: *Φιναλίστ:* 1929, 1931, 1932, 1934, 1935, 1939, 1954, 1957, 1960, 1976 

* **[[Κύπελλο Πολωνίας (καλαθοσφαίριση ανδρών)|Κύπελλο Πολωνίας]] : 3** 

: 1934, 1969, 1975 

## Αξιοσημείωτοι παίκτες

*  Αρκάντιους Μιλοσέβσκι 
*  Ντάρνελ Χίνσον 

## Δείτε επίσης

* Πολόνια Βαρσοβίας (ποδόσφαιρο) 

## Παραπομπές


## Εξωτερικοί σύνδεσμοι

* Επίσημος ιστότοπος (στα πολωνικά) 

Κατηγορία:Πολόνια Βαρσοβίας
Κατηγορία:Αθλητισμός στη Βαρσοβία
Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1925
Grasshopper Manufacture

Η **Grasshopper Manufacture Inc.** (ιαπωνικά: 株式会社グラスホッパー・マニファクチュア, Χέπμπορν: Kabushiki Gaisha Gurasuhoppā Manifakuchua) είναι ιαπωνική εταιρεία ανάπτυξης βιντεοπαιχνιδιών που ιδρύθηκε το 1998 από τον Γκοΐτσι Σούντα. Μέλος της εταιρείας είναι, μεταξύ άλλων και μετά από την αποχώρησή του από την Konami, ο μουσικός Άκιρα Γιαμαόκα, που έχει εργαστεί σε αρκετά από τα παιχνίδια της εταιρείας ως συνθέτης ή διευθυντής μουσικής.

## Ιστορία
Η Grasshopper Manufacture ιδρύθηκε στις 30 Μαρτίου του 1998 στο Σουριγκάμι της Ιαπωνίας. Απέσπασε ευρεία προσοχή το 2005 με την κυκλοφορία του βιντεοπαιχνιδιού killer7 για τις κονσόλες GameCube και PlayStation 2. Η εταιρεία έχει αναπτύξει παιχνίδια για κυκλοφορία εντός αλλά και εκτός Ιαπωνίας. Της ανήκει η σειρά *[[No More Heroes]]*, με το πρώτο μέρος της να είναι από τα δημοφιλέστερα παιχνίδια της εταιρείας. Ιδρυτής και επικεφαλής της είναι ο σεναριογράφος, σχεδιαστής και σκηνοθέτης Γκοΐτσι Σούντα, γνωστός και ως Suda51, ο οποίος είναι γνωστός και για τους τίτλους της εταιρείας που είναι πρωτότυποι και περισσότερο φανταστικοί, αλλά είχαν και μεγαλύτερο οικονομικό ρίσκο. Η εταιρεία έχει κυκλοφορήσει και διάφορα παιχνίδια βασισμένα σε anime, όπως τα *[[Samurai Champloo: Sidetracked]]*, *[[Blood+: One Night Kiss]]* και *[[Rebuild of Evangelion: Sound Impact]]*.

Τον Μάιο του 2007, ο Σούντα ανακοίνωσε στην ομιλία του στην Game Developers Conference ότι η εταιρεία εργαζόταν σε τρεις τίτλους για το Wii, εκ των οποίων οι δύο έχουν κυκλοφορήσει: το *[[No More Heroes]]* και το *[[Fatal Frame: Mask of the Lunar Eclipse]]*. Έκτοτε, ο τρίτος τίτλος δεν έχει κυκλοφορήσει, ούτε έχουν ανακοινωθεί περισσότερες λεπτομέρειες γι' αυτόν.

Η εταιρεία έχει παρουσιάσει ένα κόνσεπτ για ένα παιχνίδι του PlayStation 3 με τίτλο *Kurayami*, μία μη γραμμική περιπέτεια εμπνευσμένη από το μυθιστόρημα του Φραντς Κάφκα *The Castle*, που "έσπασε την καρδιά του". Αργότερα, το παιχνίδι ακυρώθηκε, και ιδέες από αυτό μεταφέρθηκαν στο παιχνίδι *[[Shadows of the Damned]]*.

Το 2010, ο Γιασουχίρο Ουάντα εισήλθη στην εταιρεία ως COO. Ωστόσο αποχώρησε και ίδρυσε την δική του εταιρεία το 2011 με την επωνυμία Toybox.

Στις 30 Ιανουαρίου του 2013, η εταιρεία αποκτήθηκε από την GungHo Online Entertainment. Έκτοτε, κυκλοφόρησε το παιχνίδι *[[Let It Die]]*.

Ο αριθμός των υπαλλήλων της Grasshopper Manufacture είναι 35 άτομα.

## Παιχνίδια

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών της Ιαπωνίας
Κατηγορία:Εταιρείες ιδρυθείσες το 1998
ΚΚΚ ΜΟΣιΡ Κρόσνο

Η **ΚΚΚ ΜΟΣιΡ Κρόσνο** (*KKK MOSiR Krosno*), για λόγους χορηγίας ονομάζεται **Μιάστο Σκλα Κρόσνο** (*Miasto Szkła Krosno*), είναι πολωνικός σύλλογος καλαθοσφαίρισης, με έδρα το Κρόσνο. Ο σύλλογος παίζει σήμερα στην 1 Λίγκα, την υψηλότερη κατηγορία καλαθοσφαίρισης στην Πολωνία. 

## Ιστορία
Τη σεζόν 2015-16, η Κρόσνο κέρδισε την 1 Λίγκα και προήχθη στην κορυφαία κατηγορία. Στην πρώτη της σεζόν, η ομάδα τερμάτισε στην 12η θέση της κανονικής περιόδου. 

## Ονομασίες χορηγίας
Για λόγους χορηγίας, ο σύλλογος έχει υπάρξει γνωστός ως: 

## Διακρίσεις

* **[[1 Λίγκα Πολωνίας (καλαθοσφαίριση)|1 Λίγκα]]** 

: **Πρωταθλητές (1):** 2015-16 

* **Κύπελλο PZKosz** 

: **Νικητές (1):** 2012-13 

## Παραπομπές



Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2000
ΜΚΣ Ζνιτς Μπάσκετ Προύσκουφ

Η **ΜΚΣ Ζνιτς Μπάσκετ Προύσκουβ** (*MKS Znicz Basket Pruszków*) είναι πολωνικός σύλλογος καλαθοσφαίρισης, με έδρα το Προύσκουβ της Πολωνίας. Η ομάδα παίζει σήμερα στην 1 Λίγκα, τη δεύτερη υψηλότερη κατηγορία καλαθοσφαίρισης στην Πολωνία. Στην ιστορία της, η ομάδα έχει κερδίσει δύο φορές το Πρωτάθλημα Πολωνίας (1995 και 1997) και δύο φορές το Κύπελλο Πολωνίας (1998 και 1999). 

## Διακρίσεις
* **Πρωτάθλημα Πολωνίας** 
** **Νικητές (2):** 1994-95, 1996-97 
* **Κύπελλο Πολωνίας** 
** **Νικητές (2):** 1998, 1999 
* **[[Σούπερ Καπ Πολωνίας (καλαθοσφαίριση ανδρών)|Σούπερ Καπ Πολωνίας]]** 
** Φιναλίστ (1): 1999 

## Ονομασίες χορηγίας
Καθ 'όλη τη διάρκεια των ετών, λόγω χορηγιών, ο σύλλογος ήταν γνωστός ως: 

* **Hoop Pekaes Pruszków** (1998-2000) 
* **MKS Blachy** (2002) 
* **Old Spice Pruszków** (2002-2003) 

### Αξιοσημείωτοι παίκτες
*  Όλιβερ Μίλερ 
*  Άνταμ Βούιτσικ 
*  Τσεζάρι Τριμπάνσκι 

## Παραπομπές


## Εξωτερικοί σύνδεσμοι

* Επίσημος ιστότοπος (στα πολωνικά) 

Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1923
Dynatron (μουσικός παραγωγός)

Ο **Jeppe Hasseriis**, γεννημένος στις 26 Δεκεμβρίου 1980, γνωστός με το ψευδώνυμο **Dynatron**, είναι Δανός παραγωγός ηλεκτρονικής και synthwave μουσικής. Ξεκίνησε το 2012, και εμπνεύστηκε από ταινίες όπως το Άλιεν και το Blade Runner, τον Ζαν-Μισέλ Ζαρ, την μουσική του '80 και την επιστημονική φαντασία.   

## Ιστορία
To φθινόπωρο του 2012 κυκλοφόρησε τα πρώτα του κομμάτια στο Soundcloud. Το πρώτο EP που κυκλοφόρησε ήταν στις 8 Σεπτεμβρίου με τίτλο *Fireburner.* Αργότερα στις 22 Νοεμβρίου, κυκλοφόρησε και το πρώτο του άλμπουμ με τίτλο *Escape Velocity* με την δισκογραφική εταιρεία Aphasia Records. Τον Μάιο του 2013 κυκλοφόρησε το δεύτερο EP του με τίτλο *Flashbacks*. To 2014 στο σάουντρακ της ταινίας Cold in July χρησιμοποιήθηκε το κομμάτι "Cosmo Black" από το πρώτο EP. Στις 25 Σεπτεμβρίου του ίδιου έτους κυκλοφόρησε το *Throttle Up* με την δισκογραφική εταιρεία Rad Rush Records. 

Στις 4 Σεπτεμβρίου του 2015 κυκλοφόρησε το δεύτερο άλμπουμ του με τίτλο *Aeternus* με την Aphasia Records. To άλμπουμ έλαβε καλές κριτικές από του κριτικούς και τους φαν. Το YouTube και η δισκογραφική εταιρεία NewRetroWave, της οποίας σκοπός είναι η ανάδειξη και η προώθηση των καλύτερων καλλιτεχνών της synthwave, το σχολίασαν ως "τελειομανές", "αριστούργημα" και "κινηματογραφικό". 

Το 2016, υπέγραψε συμβόλαιο με την φινλανδική δισκογραφική εταιρεία Blood Music, η οποία κυκλοφορεί και έργα γνωστών δημιουργών του είδους όπως ο Perturbator, ο Dan Terminus και ο GosT. Το ίδιο έτος, έκανε και τις πρώτες του ζωντανές εμφανίσεις στη Γαλλία, τη Φινλανδία και την Ουγγαρία. Στις 4 Νοεμβρίου κυκλοφόρησε και το τέταρτο EP του με τίτλο *The Rigel Axiom* από την Blood Music. Στις 20 Δεκεμβρίου κυκλοφόρησε και δύο συλλογές με τίτλο *The Legacy Collection, Vol. I* και *The Legacy Collection, Vol. II* από την Blood Music. Από τότε, ο Dynatron εργάζεται στο τρίτο του άλμπουμ ενώ κάνει και ζωντανές εμφανίσεις μαζί με καλλιτέχνες όπως ο College, η Christine και ο Daniel Deluxe 

## Δισκογραφία

### Studio άλμπουμ

### EP

### Συλλογές

### Σάουντρακ

## Παραπομπές

Κατηγορία:Μουσικοί παραγωγοί
Μπάμπα Μπούντχα

Ο **Μπάμπα Μπούντχα** (6 Οκτωβρίου 1506 – 8 Σεπτεμβρίου 1631) ήταν μία από τις πρωταρχικές και σημαντικές φιγούρες στα πρώτα χρόνια του Σιχισμού.

Γεννήθηκε στις 6 Οκτωβρίου 1506 στο χωριό Κατού Νανγκάλ, στην περιφέρεια Αμριτσάρ, και στην παιδική του ηλικία δούλευε ως βοσκός βοοειδών. Μια μέρα, καθώς έβοσκε το κοπάδι βοοειδών του έξω από το χωριό του, συνάντησε τον Γκουρού Νάνακ Ντεβ. Σε αυτή τη μικρή ηλικία, έθεσε στον Γκουρού Νάνακ Ντεβ ερωτήσεις σχετικά με τη ζωή και τον θάνατο, οι οποίες αφορούσαν την απαλλαγή από αυτά, κάτι το οποίο οδήγησε τον Γκουρού στο να τον ευλογήσει με το όνομα Μπούντχα, καθώς έθετε ώριμα ερωτήματα και μιλούσε σαν ένας σοφός ηλικιωμένος άντρας. Ο Μπάμπα Μπούντχα υπήρξε ένας από τους πρώτους μαθητές του Γκουρού Νάνακ και ήταν αυτός που τέλεσε τις επίσημες τελετές στέψης των πέντε από τους δέκα Σιχ-Γκουρού (μέχρι και τον Γκουρού Χάργκομπιντ). Λέγεται πως στην παιδική του ηλικία ευλογήθηκε από τον Γκουρού Νάνακ να ζήσει μια μακροχρόνια ζωή.

Στις 16 Αυγούστου 1604, κατά την τοποθέτηση του Αντί Γκραντ, του ιερού βιβλίου των Σιχ, στον Χαριμαντίρ Σαχίμπ (γνωστός και ως Χρυσός Ναός) στην πόλη Αμριτσάρ, ο Μπάμπα Μπούντχα διορίστηκε από τον Γκουρού Αρντζάν ως ο πρώτος επικεφαλής ιερέας (Γκράντι) του ναού.

Στις 30 Μαΐου 1606, μετά το μαρτύριο του Γκουρού Αρντζάν, ο Γκουρού Χάργκομπιντ διέταξε να κατασκευαστεί μία ανυψωμένη πλατφόρμα, την οποία ονόμασε Ακάλ Ταχτ, απέναντι από τον Χαριμαντίρ Σαχίμπ. Για αυτή την κατασκευή, ο Γκουρού Χάργκομπιντ εμπιστεύτηκε και έθεσε υπεύθυνους τον Μπάμπα Μπούντχα και τον Μπάι Γκούρντας.

Αφού είχε τελέσει τις επίσημες τελετές στέψης των πέντε Σιχ-Γκουρού και παρέμεινε στις υπηρεσίες των συνολικά έξι πρώτων Σιχ-Γκουρού, τους οποίους υπηρετούσε καθημερινά από το πρωί μέχρι το βράδυ, ο Μπάμπα Μπούντχα πέθανε το 1631 στην ηλικία των 125 ετών, στο χωριό Ράμντας. Το χωριό βρισκόταν στις όχθες του ποταμού Υδραώτη, όπου ο γιος του Μπάμπα Μπούντχα είχε αγοράσει γη και όλη η οικογένεια εγκαταστάθηκε εκεί. Ο Γκουρού Χάργκομπιντ παρέμεινε στο πλευρό του μέχρι και τις τελευταίες του ώρες, τιμώντας τον για όσα προσέφερε στον Σιχισμό.

## Παραπομπές


## Πηγές
*Gurbilas Chhevin Patshahi. Patiala, 1970
*Bhalla, Sarup Das, Mahima Prakash. Patiala, 1971
*Padam, Piara Singh, and Gianl Garja Singh, eds., Guru ban Sakhlari Patiala, 1986

Κατηγορία:Σιχισμός
Ηλέκτρα Λεμπλ

Η **Ηλέκτρα Λεμπλ** (γεννηθείσα στις 12 Φεβρουαρίου 1999) είναι Ελληνίδα κολυμβήτρια. Αγωνίστηκε στο ατομικό αγώνισμα των 200 μέτρων γυναικών στο Παγκόσμιο Πρωτάθλημα Υγρού Στίβου του 2017 .   

## Παραπομπές

Κατηγορία:Ελληνίδες αθλήτριες της κολύμβησης
Mitch Murder

Ο **Johan Bengtsson**, γεννήθηκε το 1980, γνωστός με το ψευδώνυμο **Mitch Murder**, είναι Σουηδός παραγωγός ηλεκτρονικής και synthwave μουσικής από τη Στοκχόλμη. Έχει χρησιμοποιήσει και τα ψευδώνυμα *Stratos Zero* και *Michel Meurtre*. 

Το 2009 κυκλοφόρησε το πρώτο του EP με τίτλο *After Hours*. Το 2010 και το 2011 κυκλοφόρησε τα *Current Events* και *Burning Chrome* από την δισκογραφική εταιρεία Rosso Corsa Records. Σε συνέντευξή του έχει δηλώσει ότι έχει εμπνευστεί από την "τζαζ, την μπόσα νόβα του '50, τον ήχο motown του '70 και την ποπ του '80", και ανέφερε τους Paul Hardcastle, Jan Hammer και Vince DiCola σαν παραδείγματα. Το 2013 ο σκηνοθέτης David Sandberg της ταινίας Kung Fury επικοινώνησε μαζί του ώστε να δημιουργήσει το μεγαλύτερο μέρος της μουσικής. Πριν από την πρεμιέρα της ταινίας, συνεργάστηκε με τον Ντέιβιντ Χέισελχοφ για το single *True Survivor*. Τόσο το βιντεοκλίπ όσο και η ταινία έγιναν γρήγορα γνωστές. Το 2014 κυκλοφόρησε και το τρίτο του άλμπουμ με τίτλο *Interceptor* από την δισκογραφική εταιρεία Mad Decent.        

## Δισκογραφία

### Άλμπουμ

* *Burning Chrome* (Οκτώβριος 2010, Rosso Corsa Records) 
* *Τρέχοντα γεγονότα* (Νοέμβριος 2011, Rosso Corsa Records) 
* *Interceptor* (Ιούλιος 2014, Mad Decent) 

### EP

* *Αfter Hours* (Σεπτέμβριος 2009)  
* *Television* (Μάρτιος 2010, Karakasa Music)
* *This is Now* (Φεβρουάριος 2011) 
* *Elevator Music* (Φεβρουάριος 2011)  
* *High Plains Drifter (Michel Meurtre)* (Απρίλιος 2012) 
* *MARS* (Ιούνιος 2012) 
* *Glass Cities* (Σεπτέμβριος 2012, Dharma Records) 
* *Mitch Murder vs.* *Mega Man* (Οκτώβριος 2012) 
* *SPRAWL OST* (Σεπτέμβριος 2012) 
* *Planet V (Stratos Zero)* (Δεκέμβριος 2012) 
* *The Touch* (Ιούνιος 2013, Mad Decent) 
* *Descent (Stratos Zero)* (Αύγουστος 2013) 
* *Another Place* (Οκτώβριος 2013) 
* *The Real Deal* (Οκτώβριος 2016) 
* *Strike Zero OST* (Αύγουστος 2017) 
* *Instances (Stratos Zero)* (Ιανουάριος 2018) 
* *Hardwired* (Νοέμβριος 2018) 

### Συλλογές

* *Selection 1* (Δεκέμβριος 2012)
* *Selection 2* (Μάρτιος 2014)
* *Selection 3* (Μάιος 2015)
* *Selection 4* (Δεκέμβριος 2016)
* *Selection 5* (Σεπτέμβριος 2018)

### Single

* *Mirage* (Μάιος 2013) 
* *Just till Midnight* (συμμετέχει η Miranda Carey) (Δεκέμβριος 2013) 
* *Ocean Avenue* (Μάιος 2014) 
* *Breeze* (Αύγουστος 2014, Mad Decent) 
* *Savage* (Οκτώβριος 2014) 
* *True Survivor* (με τον David Hasselhoff) (Μάιος 2015) 
* *Sniper Rouge* (συμμετέχει η Emi) (Φεβρουάριος 2016) 
* *Story Mode* (Αύγουστος 2016) 
* *Lit* (Σεπτέμβριος 2016) 
* *Turning Point* (Φεβρουάριος 2017) 
* *Of Below* (Οκτώβριος 2017) 
* *Taken* (Οκτώβριος 2017) 

### Σάουντρακ

* *Mega64 : KUTARAGI'S WAY* (Μάρτιος 2014) 
* *The Video Craze* (Ιούλιος 2014)
* *Hotline Miami 2: Wrong Number* (Μάρτιος 2015) 
* *Kung Fury* (Ιούλιος 2015) 
* *Kung Fury: Street Rage* (Ιούλιος 2015) 
* *The Suicide Theory* (Ιούλιος 2015) 
* *Kung Fury (Lost Tapes)* (Αύγουστος 2015) 
* *Megamagic - Wizards of the Neon Age* (Απρίλιος 2016)
* *Impact Winter* (Μάιος 2018) 

## Παραπομπές

* 

Κατηγορία:Σουηδοί μουσικοί
Waveshaper (μουσικός)

O **Tom Andersson,** γνωστός με το ψευδώνυμο **Waveshaper**, είναι Σουηδός μουσικός ηλεκτρονικής και synthwave. Έχει εμπνευστεί από καλλιτέχνες όπως ο Ζαν-Μισέλ Ζαρ, οι Kraftwerk και οι Daft Punk, καθώς επίσης και από σάουντρακ ταινιών του '80. Η μουσική του είναι ρετροφουτουριστική και έχει δημιουργηθεί με την χρήση αναλογικών συνθεσάιζερ όπως το ARP 2600, το Jupiter-4 και το Korg MS-20. Το 2013 κυκλοφόρησε το πρώτο του άλμπουμ με τίτλο *Tracks To The Future* με τη δισκογραφική εταιρεία Lunar Boogie. Το 2014 κυκλοφόρησε το EP με τίτλο *Sounds That Kill* με την δισκογραφική Telefuture Records. To 2015 κυκλοφόρησε το βινύλιο *Solar Drifter* με τη σουηδική δισκογραφική Rad Rush Records.    

## Δισκογραφία

### Single

* Dangerous Love (2013) 
* So French Disco (2013) 
* Modern Technology (2014, με τον Robert Parker) 
* Chasing The Clone Of Myself (2014) 
* Radio Signal (2014) 
* My Faust - Death Race (Waveshaper Remix) (2015)  
* Crystal Protocol (2015, NewRetroWave Records) 
* 66 MHz (2017)  

### Άλμπουμ

* Tracks To The Future (2013, Lunar Boogie) 
* Retro Future (2014) 
* Sounds That Kill (2014, Telefuture Records) 
* Solar Drifter (2015, Rad Rush Records) 
* Exploration 84 (2015) 
* Station Nova (2016, NewRetroWave Records) 
* Velocity (2017) 
* Lost Shapes (2018) 
* Lost Shapes Reinvented (2018) 
* Artifact (2019) 

### Άλλα

* Μέρος του σάουντρακ της ταινίας Furi 
* Remix του τραγουδιού "Eden" του synthwave μουσικού Scandroid

## Παραπομπές


Κατηγορία:Σουηδοί μουσικοί
Κατηγορία:Ηλεκτρονικοί μουσικοί
Γιώργος Θωμά Γεωργιάδης

Ο **Γιώργος Θωμά Γεωργιάδης** (1933 – 2010) ήταν Έλληνας ζωγράφος. Γεννήθηκε το 1933 στο Ηράκλειο Κρήτης. Ήταν ανιψιός του δημάρχου Ηρακλείου Μηνά Γεωργιάδη. Σπούδασε στην Εθνική Σχολή Καλών Τεχνών της Λυών (1952 – 1956) και στην Εθνική Ανώτατη Σχολή Καλών Τεχνών του Παρισιού (1963 – 1966). Επίσης υπήρξε πτυχιούχος της Μουσικής Ακαδημίας του Αμβούργου.

Συμμετείχε σε πολλές ομαδικές και ατομικές εκθέσεις σε Ελλάδα και εξωτερικό. Ήταν μέλος του Επιμελητηρίου Εικαστικών Τεχνών Ελλάδος, της Πολιτιστικής Επιτροπής Δήμου Ηρακλείου και επίτιμο μέλος του Δικτύου Εικαστικών Καλλιτεχνών Ηρακλείου. Ασχολήθηκε με τη σκηνογραφία και έγραψε θεατρικά έργα.

Από το 1995 δίδασκε ζωγραφική στο εργαστήριό του στην Αγία Ειρήνη, στα Σπήλια. Η Βικελαία Δημοτική Βιβλιοθήκη Ηρακλείου εξέδωσε λεύκωμα με έργα του το 1994, καθώς κι έναν κατάλογο έκθεσής του που φιλοξενήθηκε εκεί το 2007.  Απεβίωσε το 2010. Μια μέρα πριν από το θάνατό του ο Πολιτιστικός Σύλλογος της Ουνέσκο «Κνωσός» τον τίμησε για την πολιτιστική του προσφορά, εκδήλωση στην οποία ήταν παρών.

μικρογραφία|αριστερά|Το έργο «Έφηβος» του Γ. Γεωργιάδη (2000)

## Παραπομπές


## Εξωτερικοί σύνδεσμοι
* Απόσπασμα από την τηλεοπτική συνέντευξη του ζωγράφου Γιώργου Θωμά Γεωργιάδη στην Κρήτη Τι Βι το 1999
* Αναδρομική έκθεση στη Δημοτική Πινακοθήκη Χανίων 
* Έκθεση στη Βασιλική του Αγίου Μάρκου στο Ηράκλειο

Κατηγορία:Έλληνες ζωγράφοι του 21ου αιώνα
Κατηγορία:Έλληνες εικονογράφοι
Κατηγορία:Έλληνες σκηνογράφοι
Κατηγορία:Έλληνες ζωγράφοι του 20ού αιώνα
Magic Sword (μπάντα)

Οι **Magic Sword** είναι αμερικανική μπάντα ηλεκτρονικής και synthwave μουσικής από το Μπόιζι των ΗΠΑ. Είναι γνωστοί για τις στιλιστικές τους επιλογές με σκοπό την διατήρηση της ανωνυμίας τους. Φορούν μανδύες και μάσκες όπου στο κάθε μέλος φωτίζονται με χαρακτηριστικό χρώμα. 

Το συγκρότημα αποτελείται από τα εξής μέλη: 

*  The Keeper (κόκκινο χρώμα, συνθεσάιζερ, οπτικοακουστικά εφέ) 
*  The Seer (μπλε χρώμα, ηλεκτρική κιθάρα) 
*  The Weaver (κίτρινο χρώμα, τύμπανα).     

## Ιστορία
Οι Magic Sword δημιουργήθηκαν το 2013.  Την ίδια χρονιά  κυκλοφόρησαν πρώτο τους άλμπουμ με τίτλο *Magic Sword Vol. 1* με την δισκογραφική εταιρεία Tender Loving Empire. Μαζί με το άλμπουμ κυκλοφόρησαν και ένα κόμικ με τον ίδιο τίτλο. Το 2016, κυκλοφόρησαν το πρώτο τους EP με τίτλο *Legend* με τη δισκογραφική Size Records. Το Σεπτέμβριο του 2016, ξεκίνησαν την πρώτη περιοδεία στη χώρα τους. Στη συνέχεια της περιοδείας τους τον Ιανουάριο του 2018 πλαισιώθηκαν από καλλιτέχνες όπως οι Μr Kitty, Nite και Ceegix.  

Δύο τραγούδια των Magic Sword είναι στο βιντεοπαιχνίδι *Hotline Miami 2: Wrong Number.*   

Το τραγούδι "In the Face of Evil" παίζει στο επίσημο τρέιλερ του *Thor: Ragnarok*.  

## Δισκογραφία
**Studio άλμπουμ** 

* *Magic Sword Vol. 1* (2015, Tender Loving Empire) 

**EP** 

* *Legend* (2016, Size Records) 
* *Awakening* (2019, Joyful Noise Recordings) 

## Παραπομπές

Κατηγορία:Αμερικανικά μουσικά συγκροτήματα
Αλαμούτ

[μικρογραφία|245x245εσ| Η [Γεωγραφία|γεωγραφική περιοχή του Αλαμούτ στο Ιράν ]]
Η γεωγραφική περιοχή του **Αλαμούτ** (, Alamūt, Alemūt, Alamoot, Alemoot) είναι μια περιοχή στο Ιράν, η οποία περιλαμβάνει δυτικά και ανατολικά τμήματα στη δυτική άκρη της οροσειράς Αλμπόρζ, ανάμεσα στην ξηρά και άγονη πεδιάδα του Καζβίν στο νότο και τις πλαγιές με πυκνά δάση της επαρχίας Μαζανταράν στο βορρά. Ξεκινώντας από το Καζβίν προς το Αλαμούτ, περνώντας από την πρώτη σειρά λόφων, οι καμπυλώσεις είναι σημαντικά θέματα στη σύνθεση της φύσης αυτής της περιοχής. Δύο μεγάλες ακροπόλεις κάστρων Ισμαηλιτών, το Λαμσάρ και το Αλαμούτ, βρίσκονται σε αυτόν τον τομέα. Ο Χασάν-ι Σαμπάχ και οι Ασασίνοι του έλεγχαν την περιοχή για πολλά χρόνια. 

## Ιστορία
Το 1090, ο Χασάν-ι Σαμπάχ, ηγέτης των Ισμαηλιτών στο Ιράν, επέλεξε την περιοχή Αλαμούτ ως έδρα για την εκστρατεία, διάδοση και μεταστροφή νέων οπαδών.  

Αυτό αποδείχθηκε σημείο καμπής για το πεπρωμένο της κοιλάδας Αλαμούτ. Το αποτέλεσμα της θεμελίωσης οχυρού από τους Ισμαηλίτες, που κράτησε πάνω από δυο αιώνες, ήταν η περιοχή να αποκτήσει πολυάριθμα κάστρα, από τα οποία έχουν εντοπιστεί τουλάχιστον 20, που χρονολογούνται από αυτή την εποχή.  

Το πιο μεγαλοπρεπές κάστρο στην κοιλάδα είναι το Κάστρο Αλαμούτ, το οποίο είναι κτισμένο πάνω σε ένα ψηλό βράχο, που φτάνει τα 2163 μέτρα, κοντά στο χωριό Γκαζόρ Χαν. Ο βράχος έχει ύψος 200 μέτρα και καλύπτει έκταση 20 εκταρίων. Με απότομη κλίση και βαθιά και επικίνδυνη χαράδρα, ο βράχος είναι πρακτικά απρόσιτος και αποτελεί μέρος της δομής του οχυρού. Επί του παρόντος, μόνο τα ερείπια του φρουρίου και κάποιοι πύργοι είναι εμφανείς και μόνο μέσω αρχαιολογικής ανασκαφής μπορούν να ανακαλυφθούν τα κύρια τμήματα.  

Σήμερα, ο ηγέτης της σύγχρονης κοινότητας των Ισμαηλιτών είναι ο Αγά Χαν. 
Αρχείο:Fall in Hir.jpg|Χιρ, Δυτικό Αλαμούτ
Αρχείο:OvanLakeAlamut.png|Λίμνη Οβάν, Ανατολικό Αλαμούτ
Αρχείο:Alamut2.jpg|Οχυρό Αλαμούτ στο Ιράν των Ισμαηλιτών Ασασίνων


## Παραπομπές

Κατηγορία:Γεωγραφία του Ιράν
Εύη Πλεξίδα

Η **Εύη Πλεξίδα** (γεννηθείσα στις 26 Ιουνίου 1991) είναι Ελληνίδα αθλήτρια της ρυθμικής γυμναστικής. Εκπροσωπούσε τη χώρα σε διεθνείς διοργανώσεις.

Συμμετείχε στους Ολυμπιακούς Αγώνες 2008 στο Πεκίνο. Επίσης αγωνίστηκε σε παγκόσμια πρωταθλήματα, συμπεριλαμβανομένου του παγκόσμιου πρωταθλήματος του 2007.

## Παραπομπές

<references

Κατηγορία:Ελληνίδες αθλήτριες της ρυθμικής γυμναστικής
Αιολόσφαιρα

μικρογραφία|Απεικόνιση της αιολόσφαιρας του Ήρωνα
[μικρογραφία|Ανακατασκευή της αιολόσφαιρας στο [Μουσείο Αρχαίας Ελληνικής Τεχνολογίας Κώστα Κοτσανά, στην Αθήνα. ]]
Η **αιολόσφαιρα**, επίσης γνωστή ως **μηχανή του Ήρωνα**, είναι μια απλή ατμομηχανή η οποία περιστρέφεται όταν η κεντρική παροχή νερού θερμαίνεται. Η ροπή παράγεται από πίδακες ατμού οι οποίοι αποχωρούν από το στρόβιλο, κάτι σαν πυραυλοκινητήρας. Τον 1ο αιώνα μ.Χ. ο Ήρων ο Αλεξανδρινός περιέγραψε την συσκευή στην Ρωμαϊκή Αίγυπτο, στο έργο του *Πνευματικά*, και πολλές πηγές του αποδίδουν την εφεύρεση.

Η αιολόσφαιρα του Ήρωνα είναι ο πρώτος καταγεγραμμένος ατμοστρόβιλος αντίδρασης ή ατμομηχανή.

Εκτός από τον Ήρωνα, ο Βιτρούβιος αναφέρθηκε σε μια αιολόσφαιρα τον 1ο αιώνα π.Χ. στο σύγγραμμά του Περί αρχιτεκτονικής. Ωστόσο δεν είναι ξεκάθαρο αν γράφει για την ίδια μηχανή ή σε κάποιον πρόδρομό της, καθώς δεν περιγράφει τα τμήματα που περιστρέφονται.

## Παραπομπές


Κατηγορία:Ατμομηχανές
Καρταρπούρ (αποσαφήνιση)

Ο όρος **Καρταρπούρ** αναφέρεται σε:

* Καρταρπούρ (Ινδία)
* Καρταρπούρ (Πακιστάν)
Lettering

μικρογραφία|Κατά παραγγελία φτιαγμένα γράμματα στη ράχη ενός βιβλίου του 1960
Στην τέχνη, την γραφιστική και την τυπογραφία, το **lettering** αναφέρεται στη δημιουργία γραμματοσειρών σχεδιασμένων με το χέρι που τοποθετούνται σε ένα αντικείμενο ή επιφάνεια. Για τους λάτρεις των αυτοκινήτων, το lettering αναφέρεται στα αυτοκόλλητα που κολλιούνται πάνω στο χρώμα ή τα ελαστικά του αυτοκινήτου τους.

Το lettering περιλαμβάνει καλλιγραφία και lettering για σκοπούς όπως σε τεχνικά σχέδια και κόμικς, καθώς και διακοσμητικό lettering όπως στη ζωγραφική πινακίδων και τη δημιουργία κατά παραγγελία γραφικών χαρακτήρων, για παράδειγμα σε αφίσες, σε επαγγελματικά επιστολόχαρτα ή λόγκο, lettering σε πέτρα, lettering για το αυτοκίνητό σας, για να διαφημίσετε την επιχείρησή σας, lettering ελαστικών για να προσαρμόσετε τα ελαστικά σας, fileteado, γκράφιτι, ή σε μαυροπίνακες. Το lettering μπορεί να σχεδιαστεί ή να εφαρμοστεί με τη χρήση στένσιλ . 
δεξιά|μικρογραφία| Σπουδή στο lettering με πινέλο από τον καλλιτέχνη Emmanuel Sevilla.
Στο παρελθόν, σχεδόν κάθε διακοσμητικό lettering, εκτός εκείνων που είναι σε χαρτί, δημιουργούνταν κατά παραγγελία ή με το χέρι. Η χρήση γραμματοσειρών αντί του lettering έχει αυξηθεί λόγω των νέων μεθόδων εκτύπωσης, στοιχειοθέτησης με τη μέθοδο της φωτογράφισης και της ψηφιακής στοιχειοθεσίας, οι οποίες επιτρέπουν την εκτύπωση των γραμματοσειρών σε οποιοδήποτε επιθυμητό μέγεθος.

Πιο πρόσφατα, υπήρξε μια εισροή επίδοξων καλλιγράφων που προσπαθούσαν να φιτάξουν χειρόγραφο lettering, δηλαδή καλλιγραφία με πινέλο. Τα δημοφιλή στυλ είναι Sans serif, Serif, Cursive / Script, Vintage, Gothic - καλλιγραφία με μαύρα γράμματα, Graffiti, Creative lettering. 

## Εξωτερικοί σύνδεσμοι
Πολλά βιβλία για το lettering ή βιβλία παραδειγμάτων αλφαβήτων δημοσιεύτηκαν τον δέκατο ένατο και τον πρώιμο εικοστό αιώνα.

*  (International Correspondence Schools, 1902) 
*  (1914) 
* ''Writing & Illuminating & Lettering'' by Edward Johnston (1917) 
*  (1880)

Κατηγορία:Τυπογραφία
Άννα Ντουντουνάκη

Η **Άννα Ντουντουνάκη** (Χανιά, 9 Σεπτεμβρίου 1995) είναι Ελληνίδα κολυμβήτρια, πρωταθλήτρια Ευρώπης και χρυσή Μεσογειονίκης σε αγωνίσματα της πεταλούδας, η οποία αγωνίζεται στον Παναθηναϊκό.

## Αθλητική σταδιοδρομία
Αγωνίστηκε στα 100 μέτρα πεταλούδα γυναικών στους Ολυμπιακούς Αγώνες 2016. Τερμάτισε 17η διανύοντας την απόσταση των 100 μέτρων σε 58.27 δευτερόλεπτα θέτοντας ένα νέο εθνικό ρεκόρ. Ωστόσο αποκλείστηκε από τα ημιτελικά.    

Στις 23 Ιουνίου 2018 αγωνίστηκε στους Μεσογειακούς Αγώνες στην Ταραγκόνα της Ισπανίας κατακτώντας το χρυσο μετάλλιο στα 100 μέτρα πεταλούδα γυναικών. Στους ίδιους αγώνες κατέκτησε και το χρυσο μετάλλιο στην σκυταλοδρομία 4x100 μεικτή, με την εθνική ομάδα γυναικών.   

Το 2019 κατέκτησε το χρυσο μετάλλιο στα 100μ. πεταλούδα στο Ευρωπαϊκό 25αρας πισίνας με νέο πανελλήνιο ρεκόρ 56.44.  

Τον Μάιο του 2021 κατέκτησε το χρυσό μετάλλιο στα 100μ. πεταλούδα στο Ευρωπαϊκό Πρωτάθλημα 50αρας πισίνας στη Βουδαπέστη, με νέο πανελλήνιο ρεκόρ, 57.37. Έτσι, έγινε η πρώτη Ελληνίδα κολυμβήτρια που κατέκτησε χρυσό μετάλλιο σε Ευρωπαϊκό Πρωτάθλημα.   

Στις 25 Ιουλίου 2021 αγωνίστηκε στα 100 μέτρα πεταλούδα γυναικών στους ημιτελικούς των Ολυμπιακών Αγώνων στο Τόκιο, όπου κατέλαβε την 9η θέση, διανύοντας την απόσταση  των 100 μέτρων σε 57.25 δευτερόλεπτα, θέτοντας νέο πανελλήνιο ρεκόρ.  

Το Νοέμβριο του 2021 κατέκτησε το ασημένιο μετάλλιο στα 100 μ. πεταλούδα και το χρυσο μετάλλιο στα 50 μ. πεταλούδα γυναικών στο Ευρωπαϊκό Πρωτάθλημα 25άρας πισίνας στο Καζάν με νέα πανελλήνια ρεκόρ 56.35  και 25.09, αντίστοιχα.  

Στους Μεσογειακούς Αγώνες του 2022 στο Οράν της Αλγερίας, κατέκτησε το χρυσό στα 50 μ. πεταλούδα, το αργυρό στα 50 μ. ύπτιο και επίσης το αργυρό στα 100 μ. πεταλούδα.   

Τον Δεκέμβριο του 2023 στέφθηκε πρωταθλήτρια Ευρώπης στα 50 μ. πεταλούδα στην 25άρα πισίνα, κατακτώντας το χρυσό μετάλλιο μαζί με την Ολλανδή Τέσα Χίελε. Στην ίδια διοργάνωση του Πανευρωπαϊκού Πρωταθλήματος Κολύμβησης 25άρας πισίνας στο Οτοπένι της Ρουμανίας, κατέκτησε και το χρυσο μετάλλιο στα 100 μ. πεταλούδα, καταρρίπτοντας παράλληλα το πανελλήνιο ρεκόρ με 55.98.

Τον Φεβρουάριο του 2024 στο Παγκόσμιο Πρωτάθλημα Υγρού Στίβου, στη Ντόχα, προκρίθηκε για πρώτη φορά στην καριέρα της σε τελικό αγωνίσματος σε Παγκόσμιο Πρωτάθλημα Υγρού Στίβου, στα 100 μ. πεταλούδα, και κατέλαβε την 5η θέση. Έτσι, έγινε η Ελληνίδα κολυμβήτρια με την καλύτερη επίδοση όλων των εποχών από άποψη θέσης, στην  διοργάνωση.

Ήταν μέλος της Ολυμπιακής ομάδας στους Ολυμπιακούς Αγώνες 2024 στο Παρίσι, όπου συμμετείχε στα 100μ πεταλούδα, όπου κατέκτησε την 19η θέση με χρόνο 58.14. Στην ίδια διοργάνωση συμμετείχε και στην 4x100 mixed μικτή σκυτάλη η οποία κατέλαβε την 13η θέση.  

## Μετάλλια

### Πανευρωπαϊκό Πρωτάθλημα 50ρας πισίνας

### Πανευρωπαϊκό Πρωτάθλημα 25ρας πισίνας

### Μεσογειακοί Αγώνες

## Παραπομπές


Κατηγορία:Έλληνες αθλητές της κολύμβησης
Κατηγορία:Έλληνες Μεσογειονίκες
Κατηγορία:Κολυμβητές ΠΑΟ
Κατηγορία:Κολυμβητές στους Θερινούς Ολυμπιακούς Αγώνες 2024

"ΟΙ ΚΑΛΥΤΕΡΗ ΚΟΛΥΜΒΙΤΡΙΑ ΣΤΟΝ ΚΟΣΜΟ" ΛΕΝΕ ΜΕΧΡΙ ΣΗΜΕΡΑ Η ΟΠΑΔΗ ΤΗΣ
Μαριλούζ Μπερμούντες

Η **Μαριλούζ Μπερμούντες** (*María de la Luz Bermúdez Garnier*, 26 Φεβρουαρίου 1986 -) είναι Κοσταρικανή ηθοποιός και μοντέλο. 

Γεννήθηκε στην Κόστα Ρίκα, και είναι κόρη της Κλάουδια Μαρία Γκαρνιέ Μις Κόστα Ρίκα 1977. Αφού ολοκλήρωσε τις σπουδές της, ταξίδεψε στο Μεξικό, όπου σπούδασε στο CEA de Televisa και στη συνέχεια εγκαταστάθηκε μόνιμα στο Μεξικό.

## Φιλμογραφία
**Central de abasto* - 2008, ως Ρόσιο ντε λος Μοντέρος (σειρά)
**Camaleones* - 2009/10, ως Λορένα Γκονσάλες
**Llena de amor* - 2010/11, ως Μαρία Περέα
**[[Μια τυχερή οικογένεια|Una familia con suerte]]* - 2011, ως Καρίνα "Κάρι" Αρισκορέτα Λιμάντουρ
**[[Γενναία αγάπη|Amor bravío]]* - 2012, ως Ισαδόρα Γκονσάλες ντε Λασκάνο (νεαρή)
**Corona de lágrimas* - 2012/13, ως Κασάνδρα Ορόσκο
**[[Ζώντας στο ψέμα|Mentir para vivir]]* - 2013, ως Μαριλού Τάπια Σεράνο
**[[Η Γάτα|La Gata]]* - 2014, ως Βιρχίνια Μαρτίνες-Νεγρέτε
**[[Απλά Μαρία|Simplemente María]]* - 2015/16, ως Ντιάνα Μπασέιν Απαρίσιο ντε Ριβαπαλάσιο (γκεστ εμφάνιση, 24 επεισόδια)
**[[Οι αμαζόνες|Las amazonas]]* - 2016, ως Κονστάνσα Σάντος Λούνα
**El Bienamado* - 2017, ως Βαλέρια Σιενφουέγος Σαμπέριο
**[[Οι Κόρες της Σελήνης|Hijas de la luna]]* - 2018, ως Εστεφάνια Ιριάρτε Σαν Ρομάν
**Descontrol* - 2018, ως Ντιάνα Πάρρα (Επεισόδιο 1:"Romerito")
**Doña Flor y sus dos maridos* - 2019, ως Σαμάντα Καμπρέρα ντε Μερκάδερ
**Una familia de diez* - 2019 (γκεστ εμφάνιση, σεζόν 2)

## Βραβεία & υποψηφιότητες
;Βραβεία TvyNovelas

## Παραπομπές


## Εξωτερικοί Σύνδεσμοι

* 
* 
* 

Κατηγορία:Κοσταρικανοί ηθοποιοί
Κατηγορία:Κοσταρικανοί μοντέλα
Πρέσπα

thumb|right|250px|Τοπογραφικός χάρτης της περιοχής των Πρεσπών (2009)
Η **Πρέσπα** (, ) είναι μια περιοχή μεταξύ Ελλάδας, Αλβανίας και Βόρειας Μακεδονίας. 
μικρογραφία|Στο όριο τριών χωρών
Έχει το ίδιο όνομα με τις δύο Λίμνες Πρέσπες που βρίσκονται στη μέση της περιοχής. Η μεγαλύτερη κωμόπολη είναι η Ρέσεν (ή Ρέσνα), ενώ η περιοχή αποτελείται αποκλειστικά από χωριά. Το μεγαλύτερο μέρος της περιοχής ανήκει σήμερα στην Βόρεια Μακεδονία, το δυτικό τμήμα στην Αλβανία, και ένα μικρό μέρος στην Ελλάδα. Στην Ελλάδα η περιοχή αποτελείται από τον ομώνυμο Δήμο Πρεσπών που αποτελείται αποκλειστικά από χωριά με σημαντικότερα τον Άγιο Αχίλλειο, στο ομώνυμο νησί της Μικρής Πρέσπας όπου βρίσκονται τα ερείπια της Βασιλικής του Αγίου Αχιλλείου, τον Άγιο Γερμανό κεφαλοχώρι της περιοχής, τους Ψαράδες στις όχθες της Μεγάλης Πρέσπας, όπου το χωριό διαθέτει βάρκες για ξενάγηση στα ασκηταριά της Μεγάλης Πρέσπας, τον Λαιμό έδρα του Δήμου Πρεσπών, τον Λευκώνα που διαθέτει κέντρο υγείας, την Κρυσταλλοπηγή που διαθέτει τελωνείο και είναι στα σύνορα με την Αλβανία, και τα Πισοδέρι και Ανταρτικό που είναι χωριά ιστορικής σημασίας από την περίοδο του Εμφυλίου Πολέμου στην Ελλάδα το διάστημα 1946-1949.

## Δείτε ακόμη

* Δήμος Πρεσπών
* Βυζαντινή κατάκτηση της Βουλγαρίας

## Παραπομπές


## Περαιτέρω ανάγνωση
*

## Εξωτερικοί σύνδεσμοι
*

Κατηγορία:Γεωγραφία της Βόρειας Μακεδονίας
Κατηγορία:Δήμος Ρέσεν
Κατηγορία:Ιστορικές περιοχές της Ελλάδας
Κατηγορία:Περιφερειακή ενότητα Φλώρινας
Κατηγορία:Ιστορικές περιοχές της Αλβανίας
Χρονομηχανή

Ως **χρονομηχανή** θεωρείται το τεχνολογικό μέσο που έχει την δυνατότητα να ελέγχει την χρονική ροή και να ταξιδεύει χρονικά, στο παρελθόν ή το μέλλον. Χαρακτηρίζεται ως ανθρώπινη εφεύρεση του μέλλοντος, προσφέροντας τη μοναδική ευκαιρία στον χρήστη να εναλλάσσεται χρονικά. Ωστόσο το μέσο αυτό το συναντάμε μόνο σε ταινίες επιστημονικής φαντασίας.

## Εξωτερικοί σύνδεσμοι
* 
* 

Κατηγορία:Ταξίδι στον χρόνο
Σάιακα Σένμπονγκι

Η **Σάιακα Σένμπονγκι** (千本木 彩花 *Senbongi Sayaka*, γεννηθείσα 24 Νοεμβρίου 1995) είναι Ιαπωνίδα ηθοποιός φωνής από την περιφέρεια Σαϊτάμα. Είναι μέλος της I'm Enterprise.

## Καριέρα
Η Σένμπονγκι σπούδασε υποκριτική στο Ιαπωνικό Ινστιτούτο Αφηγήσεως. Πριν αποφοιτήσει από το ινστιτούτο, έκανε το ντεμπούτο της ως η Claire Kokonoe στο Kitakubu Katsudō Kiroku.

Το 2015, ανακοίνωσε τη συνεργασία της με την I'm Enterprise.

Το 2016, έπαιξε την πρώτη κύρια ηρωίδα στην σειρά άνιμε Kabaneri of the Iron Fortress
ως η Mumei και τον Οκτώβριο του ίδιου έτους, έπαιξε την Chitose Karasuma στο Girlish Number.

Το 2017, κέρδισε το Best Rookie Actresses στα ενδέκατα Seiyū Awards.

## Παραπομπές


Κατηγορία:Ιάπωνες ηθοποιοί
Μαρία Χάνου

Η **Μαρία Χάνου** (Αθήνα, 28 Μαρτίου 1994) είναι Ελληνίδα ηθοποιός.

## Πρώτα χρόνια
Γεννήθηκε στις 28 Μαρτίου του 1994 στην Αθήνα όπου και μεγάλωσε. Από μικρή ηλικία ασχολήθηκε με τη μουσική και τις τέχνες, ενώ φοίτησε στο Μουσικό Σχολείο Αλίμου.

Σε ηλικία μόλις δέκα ετών έκανε την πρώτη της δουλειά ως ηθοποιός. Συγκεκριμένα, συμμετείχε στην σειρά εποχής του MEGA, «Οι Μάγισσες της Σμύρνης». Εκεί ερμήνευσε τον ρόλο της Κατίνας σε παιδική ηλικία, έχοντας συμμετοχή στα δύο πρώτα επεισόδια. Στην σειρά κρατούσε έναν από τους πρωταγωνιστικούς ρόλους και η μητέρα της, Ελισάβετ Κωνσταντινίδου, που την πρότεινε για τον ρόλο αυτό.

Μετά το σχολείο ξεκίνησε τις σπουδές της στο Κρατικό Θέατρο Βορείου Ελλάδος, απ' όπου αποφοίτησε τρία χρόνια αργότερα, το 2015.

## Καριέρα

### Θέατρο
Οι πρώτες της εμφανίσεις ως επαγγελματίας ηθοποιός έγιναν στο θέατρο, με την πρώτη παράσταση να είναι «Οι τρεις σωματοφύλακες». Ακολούθησαν οι παραστάσεις «Όνειρο Καλοκαιρινής Νύχτας» (σκην. Μιχάλη Σιώνα) τη σεζόν 2016-2017 στο Θέατρο Θησείον, «Σεξ Λεξικόν» (σκην. Σπύρου Μιχαλόπουλου) τη σεζόν 2016-2017 στο Θέατρο 104 και στο Bob Theater Festival, «Ράφτης Κυριών» (σκην. Δημήτρη Μυλωνά) τη σεζόν 2017-2018 στο Από Μηχανής Θέατρο και στο Θέατρο Αυλαία, «Δον Κιχώτης» (σκην. Ταξιάρχη Χάνου) το 2018 στο Από Μηχανής Θέατρο, «Ηλέκτρα» (σκην. Θάνου Παπακωνσταντίνου) το 2018 στο Αρχαίο Θέατρο Επιδαύρου (στα πλαίσια του Φεστιβάλ Αθηνών & Επιδαύρου), «Λωξάντρα» (σκην. Σωτήρη Χατζάκη) τη σεζόν 2018-2019 στο Θέατρο Βεάκη, «Δον Κιχώτης» (σκην. Ταξιάρχη Χάνου) το 2019 στο Θέατρο Άλφα, «Το σύστημα του Πόντζι» (σκην. Μιχάλη Σιώνα) το 2020 στο Θέατρο 104, «Το σφαγείο του έρωτα» (σκην. Θοδωρή Γκόνη - Ανδρέα Ανδρέου) το 2022 στο Θέατρο Θέατρο Οδού Κυκλάδων - Λευτέρη Βογιατζή, «Ματωμένος Γάμος» (σκην. Νικορέστη Χανιωτάκη) το 2022 σε ελληνική περιοδεία και «Οι εύθυμες κυράδες» (σκην. Λευτέρη Γιοβανίδη) τη σεζόν 2022-2023 στο Δημοτικό Θέατρο Πειραιά.

### Τηλεόραση
Τον Οκτώβριο του 2017 εντάχθηκε στο πρωταγωνιστικό καστ του πέμπτου κύκλου της σειράς «Μην αρχίζεις τη μουρμούρα». Εκείνη τη χρονιά, αφού πέρασε από casting, επιλέχθηκε για τον ρόλο της Βέλης Κανδηλιώτη, ζευγάρι με τον Σπύρο Χατζηαγγελάκη. Ο ρόλος της συνεχίστηκε μέχρι το τέλος της 10ης σεζόν (καλοκαίρι του 2023) όπου και αποχώρησε. Στην 11η σεζόν επέστρεψε ως guest.

Τη σεζόν 2024-25 πρωταγωνιστεί στην σειρά του ALPHA, «Ο Τιμωρός», υποδυόμενη την Ισαβέλλα Κομνηνού.

## Προσωπική ζωή
Γονείς της είναι οι, επίσης, ηθοποιοί Ταξιάρχης Χάνος και Ελισάβετ Κωνσταντινίδου.

## Παραπομπές


## Εξωτερικοί σύνδεσμοι
*  στο IMDb
* Σελίδα στο Instagram

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Συμμετοχή του Καζακστάν στη Junior Eurovision

Το **Καζακστάν** έχει συμμετάσχει στον **Παιδικό Διαγωνισμό Τραγουδιού της Eurovision** τρεις φορές από το ντεμπούτο τους το  στο Μινσκ της Λευκορωσίας. Η συμμετοχή τους το 2018 επιλέχθηκε από έναν εθνικό τελικό που οργανώθηκε από τον Καζακστανό ραδιοτηλεοπτικό φορέα Khabar Agency.

Ο διαγωνισμός του 2018 είναι η πρώτη φορά που το Καζακστάν συμμετείχε σε διαγωνισμό της Eurovision.

## Ιστορία
Στις 25 Νοεμβρίου 2017, το Channel 31 του Καζακστάν αποκάλυψε την πρόθεσή τους να συμμετάσχουν στον διαγωνισμό τραγουδιού Eurovision 2018. Οι αρχικές αξιώσεις προέκυψαν στις 22 Δεκεμβρίου 2017 από τον Υπουργό Πολιτισμού και Αθλητισμού του Καζακστάν Arystanbek Mukhamediuly και τον Γενικό Διευθυντή του Channel 31, Bagdat Kodzhahmetov, ότι το Καζακστάν είχε ζητήσει να γίνει μέλος της EBU, με την ελπίδα να συμμετάσχει τόσο στον διαγωνισμό τραγουδιού της Eurovision όσο και στον διαγωνισμό τραγουδιού Eurovision Junior. Ο Kodzhahmetov κάλεσε τη Ντανέλιγια Τουλέσοβα, νικήτρια της τέταρτης σεζόν της έκδοσης του The Voice Kids της Ουκρανίας, να συμμετάσχει στη διαδικασία για να εκπροσωπήσει το Καζακστάν στη Junior Eurovision. Την επόμενη μέρα, η EBU έκανε μια δήλωση την επόμενη ημέρα που απέρριψε τη δυνατότητα του Καζακστάν να γίνει ενεργό μέλος της EBU, λόγω του γεγονότος ότι το Καζακστάν δεν βρίσκεται ούτε εντός του Ευρωπαϊκού Χώρου Ραδιοτηλεόρασης ούτε στο Συμβούλιο της Ευρώπης.

Πριν από αυτό, το Καζακστάν είχε στείλει μια αντιπροσωπεία στους διαγωνισμούς του 2013 και του 2017 και έκπεμψε τις τελευταίες ζωντανές. Το Channel 31 δήλωσε επίσης την πρόθεσή του να μεταδώσει τους διαγωνισμούς το 2018 και το 2019. Το Khabar Agency είναι συγγενής μέλος της Ευρωπαϊκής Ραδιοτηλεοπτικής Ένωσης (EBU) από τον Ιανουάριο του 2016.

Μπορεί το Khabar Agency είναι συνεργαζόμενο μέλος της EBU, χρειάζεται ειδική πρόσκληση από τους διοργανωτές του διαγωνισμού για μελλοντικούς διαγωνισμούς.

## Συμμετοχές

### Άλμπουμ

Danelija Tuleszowa at JESC 2018.jpg|Η Ντανέλιγια Τουλέσοβα στο Μινσκ (2018)


## Σχολιαστές και εκπρόσωποι βαθμών

## Παραπομπές

* Επίσημη ιστοσελίδα *Junior Eurovision*

Kazakhstan
Κατηγορία:Μουσική του Καζακστάν
Ο Νόμος των Γκάνγκστερς

**Ο Νόμος των Γκάνγκστερς** (Πρωτότυπος τίτλος: *Force of Evil*) είναι αμερικανικό φιλμ νουάρ του 1948 σε σκηνοθεσία Άμπραχαμ Πολόνσκι και σενάριο των Πολόνσκι και Άϊρα Γόλφερτ (βασισμένο στο μυθιστόρημα του «Οι άνθρωποι του Τάκερ»). Πρωταγωνιστούν οι Τζον Γκάρφιλντ, Μπεατρίς Πίρσον και Ρόι Ρόμπερτς.

Το 1994, επιλέχθηκε να ενταχθεί στο Εθνικό Μητρώο Κινηματογράφου της Βιβλιοθήκης του Κογκρέσου ως «πολιτισμικά, ιστορικά ή αισθητικά σημαντική».

## Υπόθεση
Ο δικηγόρος Τζο Μορς φροντίζει για τα νόμιμα συμφέροντα του Μπεν Τάκερ, ενός αδίστακτου επιχειρηματία με ένα σκοτεινό παρελθόν, και τον βοηθά να αποκτήσει τον έλεγχο των παράνομων γραφείων στοιχημάτων. Ο Τάκερ σε αντάλλαγμα για αυτό θα βοηθήσει τον Μορς να σώσει από την πτώχευση τον μεγαλύτερο αδελφό του Λέον, ο οποίος είναι ιδιοκτήτης ενός μικρού παράνομου βιβλιοπωλείου, στις θυσίες του οποίου οφείλει τη σημερινή του θέση ο Τζο.

[δεξιά|μικρογραφία|Ο [Τζον Γκάρφιλντ και η Μαρί Ουίντσορ σε φωτογραφία για την προώθηση της ταινίας]]

## Διανομή ρόλων

* Τζον Γκάρφιλντ ως Τζο Μορς
* Μπεατρίς Πίρσον ως Ντόρις Λόουρι
* Τόμας Γκόμεζ ως Λεόν Μορς
* Μαίρη Ουίντσορ ως Έντνα Τάκερ
* Χάουλαντ Τσάμπερλεν ως Φρέντι Μπάουερ
* Ρόι Ρόμπερτς ως Μπεν Τάκερ
* Πωλ Φιξ ως Μπιλ Φίκο
* Στανλέι Πρέιτζερ ως Γουάλι
* Μπο Μπρίτζες ως Φράνκι Τάκερ

## Υποδοχή
Η ταινία στην ιστοσελίδα κριτικών Rotten Tomatoes έχει βαθμολογία έγκρισης σε ποσοστό 100%, με βάση 14 κριτικές και μέση βαθμολογία 4/ 5.

Με αφορμή αυτήν την ταινία, ο Πολόνσκι αποκλείστηκε από τα κινηματογραφικά δρώμενα από την επιτροπή Μακάρθι για 21 ολόκληρα χρόνια. 

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1948
Κατηγορία:Ταινίες σε σκηνοθεσία Άμπραχαμ Πολόνσκι
Κατηγορία:Φιλμ νουάρ
Κατηγορία:Αγγλόφωνες ταινίες
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες βασισμένες σε αμερικανικά μυθιστορήματα
Κατηγορία:Αμερικανικές ασπρόμαυρες ταινίες
Κατηγορία:Αμερικανικές γκανγκστερικές ταινίες
Γενικές εκλογές του Μαυρίκιου (2019)

**Οι γενικές εκλογές** πραγματοποιήθηκαν στον Μαυρίκιο στις 7 Νοεμβρίου 2019. 

## Εκλογικό σύστημα
Η Εθνική Συνέλευση έχει 62 εκλεγμένα μέλη τα οποία εκλέγονται σε 20 τριεδρικές εκλογικές περιφέρειες και σε μία διεδρική εκλογική περιφέρεια (το νησί Ροντρίγκες). Οι εκλογές διεξάγονται με τη χρήση του συστήματος ψηφοδελτίων, με αποτέλεσμα οι ψηφοφόροι να μπορούν να ψηφίζουν με αριθμό ψήφων ανάλογο με τον αριθμό των διαθέσιμων εδρών. 

Εκτός από τα εκλεγμένα μέλη, η Εκλογική Εποπτική Επιτροπή  έχει την εξουσία να διορίζει άλλα οκτώ μέλη. Τα πρόσθετα μέλη επιλέγονται μεταξύ των ανεπιτυχών υποψηφίων που έλαβαν τον μεγαλύτερο αριθμό ψήφων, και διορίζονται με σκοπό την εξισορρόπηση της κοινοβουλευτικής εκπροσώπησης διαφόρων εθνοτικών ομάδων.

## Αποτελέσματα
Το κυβερνών Ριζοσπαστικό Σοσιαλιστικό Κίνημα (MSM) κέρδισε πάνω από το ήμισυ των εδρών στο Κοινοβούλιο, που σημαίνει ότι ο πρωθυπουργός Πράβιντ Τζάγκνοτ, ο οποίος παρέλαβε την πρωθυπουργία από τον πατέρα του,  Άνρουντ Τζάγκνοτ το 2017, θα υπηρετήσει πλήρη πενταετή θητεία ως πρωθυπουργός. 

Από τις 62 έδρες, το ΜSM κέρδισε 38, το Εργατικό Κόμμα κέρδισε 14, το Μαυρικιανό Ριζοσπαστικό Κίνημα (MMM) κέρδισε 8 και ο Οργανισμός του Λαού του Ροντρίγκες (OPR) κέρδισε 2 έδρες από το νησί Ροντρίγκες. 

Η προσέλευση των εκλογέων ήταν 76,84%, αυξημένη κατά 2% από τις εκλογές του 2014. 

## Παραπομπές

Κατηγορία:Εκλογές στο Μαυρίκιο
Μαυρικιο
Γεώργιος Φραγκούδης

Ο **Γεώργιος Φραγκούδης** (Λεμεσός 1869 - 1939 ) ήταν Κύπριος δημοσιογράφος.

Γεννήθηκε στη Λεμεσό με επτανησιακές ρίζες από γνωστή, ισχυρή και πλούσια οικογένεια. Τελειώνοντας το σχολείο με μέτρια απόδοση, ξεκίνησε τις σπουδές του στο Πανεπιστήμιο Αθηνών ως φοιτητής νομικής. Ο ίδιος ήταν πολύ καλός στη γραφή και στα 17 του χρόνια έγραψε το πρώτο του βιβλίο με τίτλο "Ελληνικά Πολιτεύματα γενόμενα του 1821-1864". Παράλληλα, σπούδασε στη Γαλλία και συγκεκριμένα στο Παρίσι, πολιτικές επιστήμες. Επίσης, ξεκίνησε τα δικηγορικά του καθήκοντα στο Σουδάν όπου είχαν επιτυχία. Με την ατάκα "Δεν μπορώ να είμαι πια ψεύτης" έδωσε τέλος στο επάγγελμα του ως δικηγόρος.

## Επιστροφή στην Αθήνα
Επιστρέφοντας στην Αθήνα το 1918 συνέχισε με τις αλλές του ιδιότητες, ως συγγραφέας, δημοσιογράφος, δημοσιολόγος, εκδότης εφημερίδων. Επιπρόσθετα, στις εκλογές Δεκεμβρίου του 1923 εκλέχθηκε βουλευτής Αθηνών-Πειραιώς. Το 1930-1937 ενώ είχε σημαντικό ρόλο στην ίδρυση της Πάντειου σχολής, της οποίας υπήρξε και ο πρώτος διευθυντης.

## Η στροφή του στη δημοσιογραφία
Το 1918 μετά την επιστροφή του στην Αθήνα αποφάσισε να ακολουθήσει τον δρόμο της δημοσιογραφίας. Αν και η πορεία του εξελίχθηκε στην Αθήνα η αγάπη του για την Κύπρο ήταν τόσο δυνατή που δεν την ξεχνούσε ποτέ και πάλευε για αυτή όπου κι αν βρισκόταν. Έτσι, σκοπός του ως δημοσιογράφος ήταν να γνωστοποιεί τα Ελληνικά ζητήματα και διαβάζοντας ιστορία να έχει τη δυνατότητα να ερμηνεύει τις συμφορές Ελλάδας και Κύπρου. Λόγο του οξύ πολιτικού του λόγου στη δημοσιογραφική του δραστηριότητα πολλές φορές αντιμετώπισε φυλακίσεις, διώξεις και προπηλακισμούς, καθώς αρκετές φορές υποστήριξε πρωτοπόρες ή εντελώς εκτός τόπου ιδέες.

## Εφημερίδα ''Αλήθεια''
Το 1898-1899 είχε προηγηθεί η πολύκροτη σειρά επαναστατικών του άρθρων στην εφημερίδα «Αλήθεια» της Λεμεσού, όπου είχε κηρύξει «το πρόγραμμα του μέλλοντος να ιδρυθεί ριζοσπαστικού κόμματος με τη λέξιν Ένωσης αναγεγραμμένη επί της σημαίας του», προκαλώντας οξύτατη δημοσιογραφική αντιπαράθεση.

## Οι πρώτοι τιτλοι από την εφημερίδα «Αλήθεια» που έγραψε ο Γ. Φραγκούδης
22 Ιανουαρίου 1898- Επιστολή εξ Ελλάδος

19 Μαρτίου 1898- Δημώδεις κυπριακή ποίησις

4 Ιουνίου 1898- Διάλεξις του κ. Γ.Σ Φραγκούδη υπέρ της ενταύθα ομάδας της ενώσεως των Ελληνίδων

18 Ιουνίου 1898- Πολυξένη Λοϊζιάς

2 Ιουλίου 1898- Το πρόγραμμα μας

9 Ιουλίου 1898- Ο νέος δρόμος μας

16 Ιουλίου 1898- Η επανάστασις

30 Ιουλίου 1898- Φανατισμός

6 Αυγούστου 1898 - Εν Αγίω Παντελεημόνι πανήγυρις

13 Αυγούστου 1898- Η κατάπτωσις 20 Αυγούστου 1898- Οι εφημεριδογράφοι της Σκάλας

10 Σεπτεμβρίου 1898- Η μεγάλη εθνική μεταρρύθμισις (Θρησκεία και εκκλησία)

17 Σεπτεμβρίου 1898- Ανά την ελληνική ανατολή, μια θαυμάσια ακτη κυρήνεια

24 Σεπτεμβρίου 1898- Η μεγάλη εθνική μεταρύθμισις (εκπαίδευσης και ανατροφή)


Κατηγορία:Κύπριοι δημοσιογράφοι
Μουσικό σήμα

Το **μουσικό σήμα** (αγγλικός όρος: *theme music* ή *theme song*) είναι ένα κομμάτι που γράφεται ειδικά για ένα ραδιοφωνικό πρόγραμμα, ένα τηλεοπτικό πρόγραμμα, ένα βιντεοπαιχνίδι ή μια ταινία και συνήθως παίζεται στην εισαγωγή, στους τίτλους αρχής ή/και στους τίτλους τέλους. 

Στην Ελλάδα ένα από τα πιο γνωστά μουσικά σήματα είναι εκείνο της *[[Αθλητική Κυριακή|Αθλητικής Κυριακής]],* συνθέτης του οποίου ήταν ο Χρήστος Λεοντής το 1969.

## Παραπομπές


Κατηγορία:Μουσική
Tesla Roadster (αποσαφήνιση)

Το **Tesla Roadster** μπορεί να αναφέρεται σε:

* Tesla Roadster (2008) 
** Το Tesla Roadster του Έλον Μασκ
*Tesla Roadster (2020)
Δισκογραφία του Γιαν Χάμερ

μικρογραφία|Ο Γιαν Χάμερ κάτω δεξιά.
Η δισκογραφία του Τσεχοαμερικανού μουσικού Γιαν Χάμερ αποτελείται από 25 άλμπουμ, μερικά single και ένα μεγάλο αριθμό από συνεργασίες με μουσικούς της τζαζ και της ροκ όπως, ο Τζον Μακλάφλιν, ο Τζεφ Μπεκ, ο Αλ Ντι Μέολα, ο Μικ Τζάγκερ, ο Κάρλος Σαντάνα, ο Στάνλεϊ Κλαρκ, ο Τόμι Μπόλιν, ο Νιλ Σον, ο Στιβ Λούκαδερ και ο Έλβιν Τζόουνς. Έχει συνθέσει 14 σάουντρακ ταινιών, μουσική για 90 επεισόδια της σειράς *[[Οι σκληροί του Μαϊάμι]]* και 20 επεισόδια της σειράς *Chancer*.

## Ως κύριος δημιουργός

### Charting singles

## Ως συνεργάτης
**Με τη [[Mahavishnu Orchestra]] (Columbia):**

**Με τον Jeff Beck (Epic):**

**Με τον Al Di Meola (Columbia):**

**Με τον Frank Foster**

* *The Loud Minority* (Mainstream, 1972)

**Με τον Carlos Santana (Columbia):**

* Love Devotion Surrender (1973) – Hammond organ, ντραμς, percussion

**Με τον Billy Cobham (Atlantic):**

* *Spectrum* (1973) – πλήκτρα

**Με τον Stanley Clarke (Nemperor):**

* *Stanley Clarke* (1974) – πλήκτρα

**Με τον Harvey Mason (Arista):**

* Earth Mover (1975) – πλήκτρα (Mini Moog)

**Με τον Lenny White (Nemperor):**

* *Big City (1977) – πλήκτρα*

**Με τον John Abercrombie ([[ECM Records|ECM]]):**

* *Timeless* (ηχογραφήθηκε 1974, Κυκλοφόρησε 1975) – organ, synth, πιάνο
* *Night* (1984) – πλήκτρα

**Με τους The Freelance Hellraiser (Sony/BMG):**

* *Waiting for Clearance* (2006) – πλήκτρα

**Με τον Tommy Bolin (Atlantic):**

* *Teaser* (1975) – πλήκτρα, ντραμς
* *From the Archives Vol. 1* (1996) – πλήκτρα

**Με τον Elvin Jones**

* *Merry-Go-Round* (Blue Note, 1971) – πιάνο
* *Mr. Jones* (Blue Note, 1972) – πιάνο
* *The Prime Element* (Blue Note, 1973) – πλήκτρα
* *Elvin Jones is "On the Mountain"* (PM, 1975) – πλήκτρα

**Με τον Jeremy Steig**

* *Energy* (Capitol, 1971)
* *Fusion* (Groove Merchant, 1972)

**Με τον Glen Moore (Elektra):**

* Introducing Glen Moore (1978) – ντραμς (with Glen Moore - double bass & πιάνο, David Darling - cello, Zbigniew Seifert - βιολί)

**Με τον Joni Mitchell (Asylum):**

* *Mingus* (1979) – Mini Moog

**Με τον Tony Williams (Columbia):**

* The Joy of Flying (1979) – πλήκτρα

**Με τον Mick Jagger (Columbia):**

* *She's the Boss* (1985) – πλήκτρα

**Με τον James Young (Passport):**

* * City Slicker* (1985) – πλήκτρα, ντραμς

**Με τον Clarence Clemons (Columbia):**

* *An Evening With Mr. C* (1989) – πλήκτρα, ντραμς

**Με τον Steve Lukather (Columbia):**

* *Lukather* (1989) – πλήκτρα

**Με τον Charlie Mariano (MPS):**

* Helen 12 Trees (1976) – πλήκτρα (with Charlie Mariano - saxes & nagaswaram, Zbigniew Seifert - βιολί, John Marshall - ντραμς, Jack Bruce - bass)

**Με τον Yoshiaki Masuo (Electric Bird/King):**

* *Finger Dancing / Yoshiaki Masuo with Jan Hammer* (ηχογραφήθηκε 1980) – Oberheim, Mini Moog, YAMAHA CP70

## Παραπομπές




Χαμερ